CELEX: C2006/178/40
Language: da
Date: 2006-07-29 00:00:00
Title: Sag C-244/06: Anmodning om præjudiciel afgørelse indgivet af Landesgericht Koblenz (Tyskland) den  31. maj 2006  — Dynamic Medien Vertriebs GmbH mod Avides Media AG

29.7.2006   
            
            
               DA
            
            
               Den Europæiske Unions Tidende
            
            
               C 178/25
            
         Anmodning om præjudiciel afgørelse indgivet af Landesgericht Koblenz (Tyskland) den 31. maj 2006 — Dynamic Medien Vertriebs GmbH mod Avides Media AG
   (Sag C-244/06)
   (2006/C 178/40)
   Processprog: tysk
   Den forelæggende ret
   Landesgericht Koblenz.
   Parter i hovedsagen
   
      Sagsøger: Dynamic Medien Vertriebs GmbH.
   
      Sagsøgt: Avides Media AG.
   Præjudicielle spørgsmål
   Er princippet om de frie varebevægelser i EF-traktatens artikel 28 til hinder for en tysk retsforskrift, som forbyder postordresalg af videogrammer (DVD'er, videokassetter), når de ikke er forsynet med nogen angivelse af, at der er blevet foretaget en tysk vurdering af, om de er uegnet for mindreårige?
   Det ønskes navnlig oplyst, om forbuddet mod postordresalg af sådanne videogrammer udgør en foranstaltning med tilsvarende virkning i artikel 28 EF's forstand.
   Er i bekræftende fald et sådant forbud berettiget ifølge artikel 30 EF — tillige henset til direktiv 31/2000/EF (1) — selv om der i en anden EF-medlemsstat er foretaget en vurdering af, om videogrammet er uegnet for mindreårige, og det er blevet forsynet med en angivelse herom, eller udgør en sådan kontrol udført af en anden medlemsstat i EU en mindre indgribende foranstaltning i den betydning, som er forudsat i denne bestemmelse?
   
      (1)  EFT L 178, s. 1.